KOMMISSIONENS BESLUTNING
af 30. maj 2005
om ændring af beslutning 2004/696/EF og 2004/863/EF for så vidt angår EF-tilskuddet til medlemsstaternes programmer for overvågning af TSE for 2005
(meddelt under nummer K(2005) 1550)
(2005/413/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 24, stk. 5 og 6, og
og ud fra følgende betragtninger:
(1)
Kommissionens beslutning 2004/696/EF af 14. oktober 2004 om listen over programmer for udryddelse og overvågning af visse typer TSE, hvortil der kan ydes EF-tilskud i 2005 (2) indeholder listen over sådanne programmer samt den foreslåede procentsats og tilskuddet til hvert program.
(2)
Kommissionens beslutning 2004/863/EF af 30. november 2004 om godkendelse af visse medlemsstaters TSE-udryddelses- og overvågningsprogrammer for 2005 og om fastsættelse af EF-tilskuddet (3).
(3)
Et EF-ekspertpanel vedrørende TSE hos mindre drøvtyggere, hvis formandskab varetages af EF-referencelaboratoriet for TSE, bekræftede den 28. januar 2005, at der var påvist bovin spongiform encephalopati (BSE) hos en ged slagtet i Frankrig. Det var det første tilfælde af BSE hos små drøvtyggere, som lever under naturlige forhold.
(4)
I sin erklæring af 28. januar 2005 understregede Ekspertpanelet for Biologiske Farer under Den Europæiske Fødevaresikkerhedsautoritet (EFSA), at betydningen af dette enkelte tilfælde af BSE-infektion hos en ged i Frankrig skulle undersøges. EFSA udtalte i denne forbindelse, at resultaterne af en øget overvågning af TSE hos geder er af stor betydning.
(5)
Som reaktion på denne erklæring indførtes der ved Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (4), som ændret ved Kommissionens forordning (EF) nr. 214/2005 (5), et nyt program for overvågning af TSE hos får og geder gældende fra den 11. februar 2005. Under det nye overvågningsprogram er antallet af sunde slagtegeder og selvdøde geder, der skal testes, øget betragteligt.
(6)
På grund af de særlige forhold inden for gedekødssektoren, den begrænsede værdi af geder over 18 måneder til slagtningsformål og betydningen af en effektiv gennemførelse af en øget overvågning med henblik på en vurdering af BSE-prævalensen hos geder bør det maksimumsbeløb pr. test, som Fællesskabet godtgør medlemsstaterne, forhøjes til 30 EUR pr. hurtig test af geder.
(7)
Forordning (EF) nr. 999/2001, som ændret ved Kommissionens forordning (EF) nr. 36/2005 (6), der anvendes fra den 14. januar 2005, foreskriver, at der desuden gennemføres obligatoriske, systematiske, diskriminatoriske test for at kunne skelne BSE fra scrapie i alle TSE-tilfælde påvist hos får og geder. Disse test bør betragtes som støtteberettigede efter reglerne om EF-tilskud til medlemsstaternes programmer for overvågning af TSE.
(8)
Da det er vigtigt at vurdere BSE-prævalensen hos mindre drøvtyggere for at kunne opfylde Fællesskabets målsætninger for dyre- og folkesundheden, bør medlemsstaternes udgifter til gennemførelse af de indledende molekylære test for at kunne skelne BSE fra scrapie godtgøres fuldt ud.
(9)
Det er derfor nødvendigt at ændre det maksimale EF-tilskud til de enkelte programmer, der er fastsat i beslutning 2004/696/EF og 2000/863/EF.
(10)
Beslutning 2004/863/EF indeholder bestemmelser om betingelserne for ydelse af EF-tilskud og om en rapport, som de pågældende medlemsstater hver måned skal sende til Kommissionen om fremskridtene i gennemførelsen af TSE-overvågningsprogrammet og med oplysninger om de afholdte udgifter. Bilaget hertil vedrører de afholdte udgifter. Dette bilag bør ændres i overensstemmelse med ændringerne i bilag III og X til forordning (EF) nr. 999/2001, som ændret ved forordning (EF) nr. 36/2005 og (EF) nr. 214/2005.
(11)
Beslutning 2004/696/EF og 2004/863/EF bør derfor ændres i overensstemmelse hermed.
(12)
De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag I til beslutning 2004/696/EF ændres som angivet i bilag I til nærværende beslutning.
Artikel 2
I beslutning 2004/863/EF foretages følgende ændringer:
1)
I artikel 1, stk. 2, ændres »3 550 000 EUR« til »3 586 000 EUR«.
2)
I artikel 2, stk. 2, ændres »1 700 000 EUR« til »1 736 000 EUR«.
3)
I artikel 3, stk. 2, ændres »2 375 000 EUR« til »2 426 000 EUR«.
4)
I artikel 4, stk. 2, ændres »15 020 000 EUR« til »15 170 000 EUR«.
5)
I artikel 5, stk. 2, ændres »290 000 EUR« til »294 000 EUR«.
6)
I artikel 6, stk. 2, ændres »585 000 EUR« til »1 487 000 EUR«.
7)
I artikel 7, stk. 2, ændres »4 780 000 EUR« til »8 846 000 EUR«.
8)
I artikel 8, stk. 2, ændres »24 045 000 EUR« til »29 755 000 EUR«.
9)
I artikel 9, stk. 2, ændres »6 170 000 EUR« til »6 172 000 EUR«.
10)
I artikel 10, stk. 2, ændres »6 660 000 EUR« til »8 677 000 EUR«.
11)
I artikel 11, stk. 2, ændres »85 000 EUR« til »353 000 EUR«.
12)
I artikel 12, stk. 2, ændres »835 000 EUR« til »836 000 EUR«.
13)
I artikel 13, stk. 2, ændres »145 000 EUR« til »155 000 EUR«.
14)
I artikel 14, stk. 2, ændres »1 085 000 EUR« til »1 184 000 EUR«.
15)
I artikel 15, stk. 2, ændres »35 000 EUR« til »36 000 EUR«.
16)
I artikel 16, stk. 2, ændres »4 270 000 EUR« til »4 510 000 EUR«.
17)
I artikel 17, stk. 2, ændres »1 920 000 EUR« til »2 076 000 EUR«.
18)
I artikel 18, stk. 2, ændres »1 135 000 EUR« til »1 480 000 EUR«.
19)
I artikel 19, stk. 2, ændres »435 000 EUR« til »444 000 EUR«.
20)
I artikel 20, stk. 2, ændres »1 160 000 EUR« til »1 170 000 EUR«.
21)
I artikel 21, stk. 2, ændres »305 000 EUR« til »313 000 EUR«.
22)
I artikel 22, stk. 2, ændres »5 570 000 EUR« til »5 690 000 EUR«.
23)
Artikel 23 affattes således:
»Artikel 23
EF-tilskuddet til de TSE-overvågningsprogrammer, der er omhandlet i artikel 1 til 22, udgør 100 % af medlemsstaternes udgifter (ekskl. moms) for de udførte test, dog:
a)
højst 8 EUR pr. test, for test, der foretages i perioden 1. januar 2005 til 31. december 2005 på kvæg og får, der er omhandlet i bilag III til forordning (EF) nr. 999/2001
b)
højst 30 EUR pr. test, for test, der foretages i perioden 1. januar 2005 til 31. december 2005 på geder, der er omhandlet i bilag III til forordning (EF) nr. 999/2001
c)
højst 145 EUR pr. test, for indledende molekylære diskriminatoriske test, der foretages i perioden 14. januar 2005 til 31. december 2005 csom omhandlet i bilag X, kapitel C, punkt 3, stk. 2, litra c), nr. i), til forordning (EF) nr. 999/2001.«
24)
Bilaget affattes som angivet i bilag II til nærværende beslutning.
Artikel 3
Denne beslutning er rettet til medlemsstaterne.
Udfærdiget i Bruxelles, den 30. maj 2005.